ШОНЛИ ҒАЛАБА ТАНТАНАЛАРИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 22 Май 2014\tКӯришлар: 1255\nУлуғ Ватан урушида қозонилган шонли Ғалабанинг 69 йиллиги Суғд вилояти шаҳру ноҳияларида кенг нишонланди.\nЖумладан, вилоят марказида ҳам иккинчи жаҳон урушида ҳалок бӯлганлар хотирасига ӯрнатилган ёдгорлик олдида немис фашистлари устидан қозонилган Fалабанинг 69 йиллигини муносиб қайд этиш мақсадида тантаналар ташкил этилди.\nТантанали тадбирда Улуғ Ватан уруши иштирокчилари, давлат ҳокимияти Суғд вилояти ва Хӯжанд шаҳри ижроия органлари раҳбарияти, ҳарбийлар, ёшлар ва шаҳар фуқаролари иштирок этди.\nТадбирда вилоят раиси Абдураҳмон Қодирий ва кӯплаб ташриф буюрганлар урушда ҳалок бӯлганлар хотирасига ӯрнатилган ёдгорлик пойига гулчамбар қӯйишди. Улуғ Ватан урушида ҳалок бӯлганлар хотираси ёдга олиниб, сукут сақланди.\nШу куни Хӯжанд шаҳри марказида жойлашган «Сирдарё» чойхонасида Улуғ Ватан уруши фахрийлари учун байрам дастурхони ташкил этилди. Вилоят раиси Абдураҳмон Қодирий барча фахрийлар ва меҳмонларни Буюк Fалаба билан табриклаб, улар кӯрсатган қаҳрамонликлар халқимиз дилида абадий ватанпарварлик тимсоли сифатида қолишини таъкидлади\nМаълумки, 1941йилдан 1945 йилгача давом этган Улуғ Ватан урушида 300 мингга яқин тожикистонликлар иштирок этиб, улардан юз мингдан ортиғи ҳалок бӯлган.\nУрушдан қайтганлари эса, тинч ҳаёт қӯйнида халқ хӯжалигининг турли соҳаларида меҳнат қилишда давом этиб, мамлакат тараққиёти учун ҳисса қӯшган.\nИЛК ФРАНЦУЗ ГИПЕРМАРКЕТЛАРИ\nФранциянинг йирик ширкатларидан бири бӯлган «Шивер» компанияси раҳбарияти иш сафари билан Суғд вилоятига ташриф буюрди.\nМазкур ширкат президенти Винсент Пик ва ширкатнинг олиймақом раҳбарлари иш сафари давомида вилоят раиси Абдураҳмон Қодирий билан мулоқот ӯтказди.\nВилоят раиси матбуот хизматидан маълум қилишларича, мулоқот пайтида тарафларнинг бундан кейинги ҳамкорликлари масаласи кӯриб чиқилган. Шунингдек, меҳмонлар минтақа ижтимоий-иқтисодий вазияти билан танишиб чиққан.\nМулоқот пайтида «Шивер» ширкати ӯзининг «Ашан» тижорат тармоқларидан бирининг фаолиятини Тожикистонда, жумладан, Суғд вилоятида ҳам йӯлга қӯйиш истаги борлигини маълум қилган.\nШиркат президенти Винсент Пик мамлакатда сармоя ётқизиш учун мӯътадил фазо мавжудлиги Тожикистонда фаолият юритишга қарор қилишларида асосий сабаб бӯлганини таъкидлаган.\nМаълумки, «Ашан» савдо тармоғи йирик француз холдинги бӯлиб, жаҳондаги мингдан ортиқ супермаркет ва гипермаркетларни бирлаштиради.\nБу тижорат тармоғининг асосий иш йӯналиши халқаро даражадаги маҳсулотлар сотувини йӯлга қӯйиш, воситачиларсиз улгуржи маҳсулот оладиган харидорларга чегирмалар ташкил этиш, харидорлар талаботини ҳар куни ӯрганиш кабилар билан характерланади.\nБу тармоқнинг 230 минг нафар расмий ходимлари бӯлиб, янги савдо нуқталари очилиши билан уларнинг сони ортиб боради.\nШиркат раҳбарияти вилоят маркази ва унинг атрофида ҳам гипермаркет очиб, вилоят аҳолисини тоза ва сифатли маҳсулотлар билан таъминлашни режалаштирмоқда.\nӮз навбатида, мазкур ширкат вилоятда ишлаб чиқарилган маҳсулотларни хорижий харидорларга таклиф қилишга ҳам ӯз ҳиссасини қӯшиши кутилмоқда.\nТаъкидлаш лозимки, «Ашан» савдо тармоғи Ӯрта Осиёда биринчи бӯлиб ӯз гипермаркетларини Тожикистонда очадиган бӯлди.\nЯНА БИР ХИЗМАТ КӮРСАТИШ ВА САВДО МАРКАЗИ\nХӯжанд шаҳри марказида яна бир хизмат кӯрсатиш ва савдо маркази фаолият бошлади.\n“Шоира люкс” - икки қаватли хизмат кӯрсатиш ва савдо маркази маҳаллий ишбилармон Дилбар Турсунова томонидан 1,5 миллион сомонийлик маблағ эвазига қуриб, ишга туширилган.\nМарказ мода ва гӯзаллик ҳамда савдо залларидан иборат бӯлиб, бу ерда мижозларга 80 хилдаги европача ва миллий безакли келинлик либослари тавсия этилади. Либос тикиш ва намойиш этиш, аёллар пардоз-андози каби хизмат кӯрсатиш турлари йӯлга қӯйилади. Мазкур савдо ва хизмат кӯрсатиш марказида 50 нафар маҳаллий аҳоли учун доимий иш жойи ташкил этилган.\nМарказнинг расмий очилиш маросимида Хӯжанд шаҳар раиси Ражаббой Аҳмадзода иштирок этиб, масъулларга аҳолига юқори сифатли ва ҳаммабоп хизмат кӯрсатишни йӯлга қӯйиш топшириғини берди.\nБугун: 29-09-2020 19:06:13


Руй Витория: «Бенфика» Европада нималарга қодирлигини кўрсатиб қўйди»\n10:16 / 14.04.2016\n«Бенфика» жамоаси бош мураббийи Руй Витория ЕЧЛ чорак финали жавоб учрашувида «Бавария»га қарши ўйинда қайд этилган дурангдан сўнг (2:2) ўз фикрларини билдириб ўтди.\n«Биз ютишни истагандик. Бу мақсадимиз амалга ошмади, аммо биз бу тўқнашувда имкониятларга эга бўлдик. Биз дунёнинг энг кучли жамоаларидан бирига қарши 2та ажойиб ўйин ўтказдик. Биз охиригача курашдик, бу билан ўйинчиларимизни ва мухлисларни табриклайман. Биз ўйиннинг боришини назорат қила оладиган кучли жамоага қарши ўйнадик. Мухлисларнинг реакциясидан ҳам кўриниб турибдики, улар бизнинг ўйинимизни яхши баҳолашди.\n«Бенфика» Европага ўзининг нималарга қодирлигини кўрсатиб қўйди. Бу эса қувончли воқеадир. Мюнхенга 5 минг мухлисимиз борганди, бугунги ўйинда эса стадион мухлисларимиз билан тўла бўлди ва биз бундан ғурурланишимиз мумкин. Мухлислар бизнинг бутун бир жамоа эканимизни тўғри тушунишади. Улар ҳамиша бизни қўллаб-қувватлашади ва бу биз учун жуда муҳим.\n«Бавария»га қарши жанг қилишни ваъда қилган эдик, буни бажардик. Энди биз эътиборимизни ички чемпионатдаги ўйинларга қаратамиз.\nБиз шу руҳда давом этсак, кейинги йилларда ҳам шу каби Европада ўз сўзимизни айта оламиз», — дейди Руй Витория.


ТАТУда АҚШ университети магистратураси учун қабул давом этмоқда\nАҚШнинг Вебстер университети ва Ал-Хоразмий номидаги Тошкент ахборот технологиялари университети ўртасидаги ҳамкорлик асосида «Лойиҳаларни бошқариш» йўналиши бўйича магистратура босқичига ҳужжатлар қабули давом этмоқда. Таълим Вебстернинг Master of Business Administration (МВА ─ бизнес бошқаруви магистри) ўқув дастури асосида олиб борилади, деб хабар бермоқда Kun.uz мухбири.\nМазкур дастур АҚШнинг Бизнес-мактаб ва дастурлар аккредитацияси кенгашида аккредитацияланган, шунингдек, Вебстер университетининг фаолияти Ўзбекистон Республикаси Олий ва ўрта махсус таълим вазирлиги томонидан тасдиқланган.\nЎқув курси 3 семестр, 18 ой давом этади. Ҳар бир семестр учун шартнома тўлови 3000 АҚШ доллари, умумий ҳисобда 3 семестр учун 9000 АҚШ долларини ташкил этади. Таълим жараёни ТАТУда хорижий ҳамда сараланган маҳаллий педагог кадрлар томонидан инглиз тилида олиб борилади.\nЎқишни муваффақиятли тамомлаганлар Вебстер университетининг МВА дипломига эга бўлишади.\nҲужжат топширувчилар IELTS бўйича 6.0дан паст бўлмаган кўрсаткичга эга бўлиши, таълимнинг бакалавриат босқичини якунлаган ҳамда иқтисодиёт, менежмент, бизнес соҳаси бўйича базавий маълумотга эга бўлиши талаб этилади.\nЎқув курси 2019 йил март ойидан бошланади. Ҳужжатлар 20 февралга қадар қабул қилинади.\nТошкентда АҚШ олийгоҳининг филиалини очиш бўйича Ўзбекистон Олий ва ўрта махсус таълим вазирлиги ҳамда Вебстер университети ўртасидаги тегишли келишув Шавкат Мирзиёевнинг Нью-Йоркка 2018 йил сентябрь ойида амалга оширган ташрифи доирасида бўлиб ўтган Ўзбекистон ─ Америка бизнес форуми якунлари бўйича имзоланган эди.\nМаълумот учун, Вебстер университети 1915 йилда Миссури штатида ташкил этилган. У Швейцария, Австрия, Греция, Голландия, Хитой, Таиланд ва Ганада ўз филиалларига эга. Университет 2017 йили АҚШнинг энг яхши олийгоҳлари рейтингида 24 ўринни эгаллаган.\nТАТУдаги «троллар» машмашаси. Университет вакиллари нега бир-бирига зид изоҳлар беришмоқда?\nТАТУ ректорига хорижлик маслаҳатчи тайинланди


Шаш неге түседи ҳәм ағарады? » Informaсiyalɩq portal\nШаш неге түседи ҳәм ағарады?\nКим болса да жаслығында ҳәм орта жасқа барғанда шашларының сийрексип түскенине ямаса ақ шаштың көбейип баратырғанына қыйналады.\nӘсиресе, ҳаял-қызларды бундай өзгерислер қатты ойландырады. Олар не ислерин билмейди. Бул орынлы да... Үлкен жастағы, сондай-ақ, ақыл мийнети менен шуғылланыўшы адамларда шашлардың ерте ағарыўы ҳәм түсиўиниң тезлесиўи таңқаларлық ҳәдийсе емес. Бирақ, ҳәзирги ўақытқа келип бул кеселлик жасларда да көплеп ушырасып атыр. Буның себеби неде? Оның алдын алыўға бола ма? Кеселликти емлеўдиң қандай жоллары бар? Бул сораўларға жуўап алыў мақсетинде Республикалық тери ҳәм венерик кеселликлери диспансериниң биринши категориялы дермато-венеролог шыпакери Роза Жалғасова менен сәўбетлестик.\n— Роза Жалғасова, шаш адамның көрки. Әлбетте, шаштың ерте түсиўи, әсиресе, жаслар ушын үлкен қолайсызлық туўдырады. Усындай қолайсыз жағдайға түспеў ушын не ислеў керек? Улыўма, шаш түсиўиниң алдын алыўға бола ма?\n— Бул саўалға жуўап берместен алдын шаш ҳаққында азғана мағлыўмат берип өтейин. Адам денесинде 90 мыңнан 300 мыңға шамалас шаш талалары болады. Шашлардың өмири ер адамларда 2-4 жыл, ал, ҳаял-қызларда 8-10 жыл әтирапында болады. Бул мүддет гә көбирек, гә азырақ болыўы мүмкин. Бул ҳәр бир адамның турмыс қәлпине, аўқатланыўына, ислейтуғын кәрине, жынысына, нерв системасы жағдайына, нәсиллик қәбилетине ҳәм шашларды дурыс тәрбиялаўына байланыслы болады.\nНегизинде шашлардың түсиўиниң еки физиологиялық ҳәм патологиялық түри бар болып, ол еркеклерде де, ҳаялларда да бирдей ушырасады. Патологиялық шаш түсиўинде шашлар бир тегис сийреклеседи. Ал, айрым жағдайларда шаштың ошақлы түсиўи де толық кеселликке алып келеди. Физиологиялық шаш түсиўи шаштың тәбийғый жағдайда түсиўи болып табылады. Ҳәр күнде адам орташа 60-100 шашын жоғалтады. Әдетте, жаңа өсип шыққан ҳәм түскен шашлардың саны бирдей болыўы керек. Шаш өмириниң орташа даўамлылығы 7 жыл. Дәслепки басқышларда шаш жиңишке болып, кейин жақсы ҳәм тез өсе баслайды. Бул дәўир 2-7 жыл даўам етеди.\nАл, енди саўалыңызға келетуғын болсақ, еркеклерде ҳәм ҳаялларда ушырасатуғын шаш түсиўиниң тийкарғы себеплери төмендегилерден ибарат. Буларға организмдеги физиологиялық ҳәм гормонал өзгерислер, ҳәмиледарлық, баланы көкирек сүти менен азықландырыў, ҳаялларда климакс дәўири, гормонал дәрилерди қабыллаў, экологиялық жақтан жақсы болмаған орталықта жасаў, дәрилик препаратларды көплеп қабыллаў, нурланыў, газлер менен зыянланған ҳаўадан дем алыў, зәҳәрли химиялық затлар менен жумыс ислеў (санаат кәрханаларында ислеў), ишимлик суўының сапасызлығы, шашты тез-тез химиялық усыллар менен бояў, буйралаў ҳәм буйра шашты жасалма түрде туўрылаў, азыў мақсетинде диета тутқанда аз ҳәм сапасыз аўқатланыў ақыбетинде организмге керекли болған витамин ҳәм минераллардың жетиспеўшилиги шашлардың түсиўине себепши болады. Стресс жағдайда вегетатив нерв системасының бузылыўы нәтийжесинде бас терисиндеги тамырлар тарайып кетеди ҳәм олардың азықланыў процеси бузылады. Бул жағдай да шаштың түсиўине алып келеди.\n— Кеселликтиң биринши көринислерин қалай анықлаўға болады?\n— Буны тырнақ, тери ҳәм шашлардан сезиў мүмкин. Шашлар реңсиз ҳәм қурғақ, морт болып қалады. Кеселлик ўақтында емленбесе, шаш түсиў процеси күшейе береди. Кейни аўыр жағдайға: стресс ҳәм ҳәм нерв системасының бузылыўына, бул процесс узақ даўам ететуғын болса, тамырлар нормал жағдайына қайтпай қалады. Нәтийжеде шашлардың көп түсиўине себепши болады. Себеби, шаш фоликуласының азықланыўы бузылады.\nСондай-ақ, кеселлик хроникалық кеселликлер менен аўырған, эндокрин кеселликлерге, қалқан тәризли без кеселликлери, мәйеклер поликистозы, пневмония ҳәм мерез кеселликлери менен аўырған наўқасларда дәрилерди өзлигинше пайдаланыў көбирек ушырасады. Себеби, дәрилердиң қурамындағы аўыр металл дузлар ҳәм селен сақлаған препаратлар шашларға ишти жүргизиўге тәсир көрсеткенлиги себепли, витамин ҳәм минераллардың сорылыўы бузылады. Сондай-ақ, шашты бояў, қурғатыў ҳәм фен менен көп муғдарда қурғатыў да шаштың көп түсиўине алып келеди. Узақ ўақыт парик тағып жүриў, шашты жуўыўшы шампунларды надурыс қолланғанда, қыс айларында жалаңбас жүриў ҳәм кофейнли ишимликлерди көп ишиў бастағы қан тамырларының спазмасына алып келеди. Бул шаштағы фоликулалардың жетерли азықланбаўына себеп болады. Тери тырнақ ҳәм шаштың ишки жағдайын көрсетип турады. Соның ушын шаш түскенде бул процесстиң биринши себебин жоқ етиў керек.\n— Улыўма алғанда, шаш түсиўиниң алдын алыўға, оны емлеўге бола ма?\n— Шаштың түсиўин емлеўде жоқарыда атап өтилген зыянлы тәсир көрсететуғын затларды қолланбаў өзиниң унамлы нәтийжесин береди. Биринши нәўбетте, наўқастың ишки кеселликлери анықланып, медициналық тексериўден өткериледи. Наўқастың кеселлигиниң түри анықланғаннан кейин оны емлеў басланады. Емлеўде поливитамин препаратлар, қосымша физиотерапия, дарсенвал, лазеротерапия, плазмалифтинг қолланылады.\nЕнди шаш түсиўиниң алдын алыўға келсек, буның ушын дурыс аўқатланыў, кеселликлерден сақланыў, тарақ таңлаўда алжаспаў ҳәм шашқа азық болатуғын маскаларды тез-тезден қолланып турыў өзиниң унамлы нәтийжесин береди.\n— Ал, енди шаш ағарыўы неден болады? Ҳәзирги күнде ҳәтте балаларда да шаш ағарыўы жүз берип атырғаны тәшўишли жағдай емес пе! Оның қалай алдын алыў мүмкин?\n— Дурыс, гейпара ўақытларда жас балалардың да шашы ағарыўы мүмкин. Буны енди емлеместен алдын, себеплерин анықлап алыў керек. Мысалы, шашлар бир жерге топланып ағарған болса, бул онша қәўипли емес. Онда дермато-венеролог шыпакерге көриниў керек. Улыўма алғанда, балаларда шаш ағарыўының себеплери төмендегилерден ибарат:\nБиринши түри нәсил қуўалаў, ҳәрқандай кеселлик генлерге байланыслы. Негизинде бала организминде А,В,С,Е, В12 витаминлери, парабензой ҳәм фолевая кислоталарының жетиспеўшилиги шаш ағарыўына алып келеди. Екинши себеп, бул инсан организминде меланин пигментиниң жетиспеўшилиги себепли келип шығады. Меланин пигменти бул шашларды рең менен тәмийинлейди.\nМеланин пигментиниң искерлигиниң шегараланыўына түрли факторлар себеп болады. Буларға стресс, надурыс аўқатланыў, нәсил бейимшилиги, анемия, қалқан тәризли без ҳәм баўыр искерлигиниң бузылыўы, гормонал өзгерислер, дем алмаў, ишки ағзалардың кеселликлери ҳәм экологияның тәсири шашлардың ерте ағарыўына алып келеди.\nШаш ағарыўының себеплери көп. Мәселен, стресс. Көпшилик балаларда стресс жағдайы болмайды деп ойлайды. Ҳаслында балада стресс ҳалатына түсиў ересек адамларға қарағанда көбирек болады. Стресс ўақтында бала организминде стресс гармонлары ислеп шығарылады, бул болса шаштың боялыўына жуўапкер меланацитлердиң меланин пигментин ислеп шығарыўын пәсейтип жибереди. Ақыбетинде шаш қурамында бос ҳаўа пайда болып, шаштың ағарыўы жүз береди.\nСоның менен бирге, ОРВИ яки тез-тез шамаллаў да шаш ағарыўына себеп болады. Балаларда қалқан тәризли без кеселлиги болса да усындай болыўы мүмкин.\nАналар да ҳәмиледар ўақтында өзин жақсы қаратыўы керек. Мәселен, ҳәмиледарлық ўақытта қабылланған гейпара дәрилер де буның себепшиси болыўы мүмкин.\nЕнди оның алдын алыўға келсек, ҳәмме кеселликти емлегеннен гөре, алдын алған анағурлым пайдалы екенлигин айтып өткенимиз орынлы. Шаш ағарыўы бир жерге топланбаған болса, қәўетерлениўге орын жоқ. Шашты жулмаў керек. Бала жаңа үзилген мийўелерди жеўди жақсы көретуғын болса, мийўе бериўди көбейтиң. Витамин комплекслерди бериў де пайдалы. Үлкен жастағы балаларға ҳәр күни петрушка тамырларынан шербет шай берип турыў керек. Сондай-ақ, емизиўли аналар өзин ҳәм балаларын стресс ҳалатынан сақлаўы керек. Өйткени, ана сүтинен де стресс гармонлары балаға өтеди.\nЖуўмақлап айтқанда, ҳәр биримиз шашларымызды дурыс күтип, тәрбиялап барыўымыз шәрт. Себеби, шашлардың пүтинлиги, тазалығы, өзине тән реңи ҳәм ийиси ҳәр бир адамның денесине сулыў шырай ҳәм көрик берип турады.\n— Мазмунлы сәўбетиңиз ушын рахмет?\nСәўбетлескен: Сағынбай ОРАЗЫМБЕТОВ,\nСҮЎРЕТТЕ: дермато-венеролог шыпакер Роза Жалғасова.\n20-09-2018, 14:20 |\nБоянды бийтәртип қопарыў мәмлекетке үлкен зыян


Газ огоҳлантиришсиз ўчирилишига йўл қўйилмайди - EFFECT.UZ\nГаз огоҳлантиришсиз ўчирилишига йўл қўйилмайди\n. 18:57 | 29.09.2021\nЎзбекистонда истеъмолчиларга газ етказиб бериш бундан буён огоҳлантиришсиз тўхтатилмайди. Бу ҳақда “Ҳудудгазтаъминот” АЖ бошқарма бошлиғи Баҳодир Ваҳобовга таяниб, “Газета.uz” хабар бермоқда.\n“Газ тизимида президент фармони асосида электрон газ ҳисоблагичлар ўрнатяпмиз. Ҳозирги кунда 2 млнга яқин бўлиб қолди. Мана шу 2 млн га яқин ҳар бир хонадоннинг уяли алоқа воситаларини баъзага киритганмиз. Агарда истеъмолчи қарздорлик ҳолатига кирадиган бўлса, унга, албатта, SMS тарзда хабарнома юборилади”, — дейди у.\nТаъкидланишича, хабарномада истеъмолчи огоҳлантирилади ва унга 5 кун муддат берилади.\n“Шу муддат ичида истеъмолчи тўловларни амалга оширмаса, автомат тарзда ёпиб қўйилади. Яъни истеъмолчи газ тармоғидан инсон омилисиз ўчади. У қачонки тўловни амалга оширганида, махсус 4 рақамли коди келади, газ ҳисоблагичдаги кўк тугмани босганда, автоматик тарзда яна ишга тушиб кетади”, — дея қўшимча қилади Баҳодир Ваҳобов.\n“Электрон газ ҳисоблагич ўрнатмаган хонадонларда эса бу сал бошқачароқ, яъни истеъмолчи ё почта орқали ёки алоҳида SMS хабар юборилади. Биз у истеъмолчиларнинг ҳам телефон рақамларини баъзага киритганмиз”, — дейди у.\nБаҳодир Ваҳобов авваллари газни огоҳлантиришларсиз узиб қўйиш ҳолатлари тез-тез кузатилганини эслатиб ўтди.\n“Лекин ҳозирги кунда огоҳлантиришсиз ўчиришга йўл қўйилмайди. Сабаби, битта ҳам бундай ҳолат бўлмаган. Фақат фавқулодда ҳолат бўлса, жойлардаги маҳаллий ҳокимлик, қўмиталарни, албатта, огоҳлантирамиз”, — деди “Ҳудудгазтаъминот” АЖ бошқарма бошлиғи.\nTeglar:Газ, Ўзбекистон, Ҳудудгазтаъминот


Заминни титратган нола | insonvaqonun.uz\nБош саҳифа/Олам ва одам/Заминни титратган нола\nЗаминни титратган нола\n...АСЛИДА дунёнинг барча муаммолари, масалалари тинчлик, деган улуғ неъмат олдида ҳеч нарса эмас. Ер юзида тинчлик ва осойишталик бўлмаса, ҳеч бир муддаонинг таг замирига етиб бўлмайди. Негаки, инсониятни ёруғ манзилларга чорлаётган барча орзу-истаклар барқарорлик туфайли амалга ошади. Эзгуликка боғловчи ҳамма ришталар тинчлик, деган эзгу тушунчада туташади.\nДарҳақиқат, тинчлик ҳақида ёзаётиб, турли қўпорувчилик, вайронкорлик ҳаракатлари рўй бераётган (уруш бўлаётган) мамлакатлардан биридаги тасвирий лавҳа хаёлдан ўтади.\n...Ўша юртда уруш туфайли харобага айланган уйларнинг тўкилиб, кўчаларнинг тўсилиб, уюм-уюм тепаликлар ҳосил бўлган мудҳиш кўриниши намоён бўлади. Улар ичида қоқилиб-суриниб юрган онда-сонда кишиларнинг қон босиб қақшаган юзлари, ғамгин кўзлари, умидсиз қиёфаси акс этиб турибди. Улар ерда юзтубан чўзилиб ётган мурдалар орасидан ўз яқинларини излайди.\nБир аёл қулаб тушган уйнинг ғиштлари орасидан ярим танаси кўриниб турган кичкина жуссага кўзи тушдию, чинқириб юборди.\nШу балои тўфон остида яшашига умид бериб турган фарзандидан айрилган она нима қиларини билмай қолди, осмонга, ерга, ҳар ёнга нажот сўрагандек қаради. Унга таскин берадиган умид йўқ, садо йўқ, куч йўқ... Унинг бу қарашлари шу қадар илтижоли, илтимосли, нолали эдики, қани унга бирор чора топилса...\nАёл бир лаҳза ўтгач, “оҳ” урди. Гўё осмон ёрилиб кетди. Унинг бошига фалак ағдарилиб тушди. Она кўзларида мунг, юзларида қайғу, бағрида тузалмас ва туганмас оғриқ, дард билан ерпарчин бўлди.\nҚурол кўтарган аёл\nБугун телевизор, ижтимоий тармоқлар орқали дунёнинг турли нуқталарида бўлаётган воқеа-ҳодисаларни кузатиб ларзага тушамиз. Сабаби бир-бирини инкор этувчи ғоялар, аниқроқ қилиб айтганда, мафкуравий курашлар таъсирида юзага келган бузғунчилик, турли манзилларда авж олаётган беқарорлик, динни ниқоб қилиб олиб, дунё ҳамжамиятига хавф солиб келаётган террорчи оқимлар қилмиши қалбимизни титроққа солади. Уларнинг аксарияти ёшлар, аёллардан иборат эканлиги эса, албатта, ташвишли ҳолдир.\nШу ўринда айтиш лозимки, аслида аёл оиладаги муҳит барқарорлиги, фарзандлар тарбиясида муҳим ўрин тутади. Улар томонидан жиноят содир этилиши эса нафақат оилалар парокандалигига, балки болаларнинг қаровсиз қолиши, хулқи бузилиши, турли боши берк кўчаларга кириб кетишига сабаб бўлади. Шу билан бирга давлат ва жамиятнинг ижтимоий-сиёсий, маънавий, ахлоқий тарбиясига ҳам жиддий таъсир кўрсатади. Айниқса, у қайси замонда, қайси жамият ёки давлатда яшамасин, қўлида бола эмас, қурол кўтариб турса... Бугун ижтимоий тармоқлар орқали бохабар бўлиб бораётганларимиз ичида онда-сонда бўлса-да, ана шундай худкуш-террорчиларга ҳам дуч келаяпмиз.\nЗ.Бердиева (исм-шарифлар ўзгартирилган) Жиноят кодексининг бир қатор моддалари билан айбдор, деб топилиб, 8 йилга озодликдан маҳрум этиш жазосига ҳукм қилинган. Уни бундай жиноятга бошлаган турмуш ўртоғи ҳам жазо муддатини ўтамоқда. Вояга етмаган 3 нафар фарзанди бор. Кичик фарзанди жазони ўташ муассасасида дунёга келган. Ҳозирда у муассаса ҳузуридаги болалар уйида тарбияланмоқда. Тўнғич фарзанди опасиникида, ўртанчаси эса қайнонаси қарамоғида улғаймоқда.\n— Турмуш ўртоғим О.Каримов билан интернет орқали танишдим. Тўйимиз бўлди, — дейди Зилола. — Фарзандли бўлганимиздан кейин ишлаш учун Туркияга кетдик. Иккинчи фарзандим ўша ерда туғилди. Мен ишламасдим. Турмуш ўртоғим қурилишда ишларди. У ердаги шерикларининг нағмаларига учиб, “оқим”га кириб қолди. Мени ҳам шу йўлга бошлаб, Сурияга кетишга ундади. Қаршилик қилдим, лекин турмуш ўртоғим қарзи борлигини, уни тўлаш учун Сурияга бориб, мўмай даромад топишини айтди. Унинг сўзларига ишониб, рози бўлдим. Бизни микроавтобусда Туркия чегарасидаги бир қишлоққа олиб боришди. Биз кичкина хароба ҳужрага жойлашдик. Юкларимизни олиб қўйишди, ҳатто болаларнинг кийимларини ҳам беришмади. Ейишга ҳеч нарса бермай, жуда қўпол муомалада бўлишди. Икки фарзандим билан жуда қийналдим. Ўзимизнинг жамғариб қўйган пулларимиз бор эди. Унга эркаклар ейишга ул-бул олиб келишди. Шундай шароитда икки кунни ўтказдик. Кейин жанжал-тўполонлар билан яна йўлга чиқдик. Кечаси билан тоғ оралаб юрдик. Мен ҳомиладор ҳолимда жуда қийналдим. У кунларни эслашнинг ўзи азоб... Йўлбошчимиз — араб миллатига мансуб киши манзилга келганимизни айтиб, бизни шу ҳолатда ташлаб кетди. Биз тунда, тоғ орасида, бегона юртда, ҳужжатларсиз, иложсиз эдик. Ярим кечаси бўлишига қарамай, бир хонадоннинг эшигини тақиллатдик. У ерда чол ва кампир яшар экан. “Биз Суриядамизми?” деб сўрадик. Улар Туркияда эканлигимизни билдиришди. Бизни эшитиб, шу атрофда жойлашган чегара бўлимига олиб бордилар. Чегара ходимлари бизларни қайси мамлакатдан эканимизни аниқлаштириб, ҳаммани ўз юртига жўнатди. Бу айтганларим “хамир учидан патир”. Мен кўрган хунрезликлар... Мана эҳтиётсизлик оқибатида, охирини ўйламай босган қадамим учун жазоимни ўтаяпман. Фарзандларим меҳрга ташна. Она бўлиб болаларимга мен эмас, бошқалар тарбия бераяпти...\nМаълумки, сўнгги йилларда дунёда жадал ўзгараётган вазият, геосиёсий қарама-қаршиликлар, замонавий таҳдидлар ва хатарларнинг кескинлашуви хавфсизликни таъминлаш масаласини янада долзарб эканлигини кўрсатаяпти. Негаки, бугунги кунда радикализм, экстремизм ва терроризм хавфи мисли кўрилмаган, глобал миқёс касб этмоқда. Эътиборлиси, улар ўз ғояларини янада кенгроқ ёйиш мақсадида барча жамият ва мамлакатларга кириб бормоқда. Айниқса, ҳозирги кунда дунё бўйича ёшлар инсоният тарихида кўплиги бўйича бузғунчи кучларнинг асосий кураш объектига айланган энг катта авлод ҳисобланади. Айни пайтда дунё миқёсида навқирон авлод сони 2 миллиард нафарни ташкил этаяпти. Халқаро экспертлар маълумотларига кўра, 300 мингга яқин 18 ёшга етмаган ўғил-қизлар жаҳондаги диний-экстремистик гуруҳлар таркибидан жой олган. Шу боис бугун ёшларнинг радикаллашуви энг хавфли ва ўткир муаммо бўлиб турибди. Ачинарлиси, бу ҳолат кўплаб давлатларда ижтимоий, маданий ва ахлоқий масалалар мажмуи ўз ечимини кутаётган бир шароитда юзага келмоқда. Мутахассисларнинг фикрича, жамиятда шахс мақоми ва талабчанлик туйғуси етишмовчилиги ёки умуман йўқлиги ёшлар ўртасида радикал кайфият кучайишининг асосий сабабига айланмоқда.\nБуни эътиборга олган ҳолда, терроризм ва экстремизм тарғиботига қарши кураш ШҲТ Минтақавий аксилтеррор тузилмаси бу борада кескин чораларни кучайтирмоқда. Хусусан, 2016-2017 йилларда ахборот хавфсизлиги линияси бўйича олиб борилган чора-тадбирлар натижасида террорчилик ва экстремистик характердаги 4 миллиондан зиёд ахборот материалларидан ташкил топган 100 мингта интернет-ресурс тармоқдан ўчириб ташланди ёки фаолиятига тўсиқ қўйилди.\nПрезидентимиз Шавкат Мирзиёев 2017 йил июнь ойида Остонада бўлиб ўтган Шанхай Ҳамкорлик ташкилоти саммитидаги маърузасида бу борада кибермаконда вужудга келаётган таҳдидларни мониторинг қилиш ва уларга қарши курашишни ташкил этиш бўйича ваколатларни тақсимлашни таклиф этди. Давлатимиз раҳбарининг бу ташаббуси ШҲТга аъзо барча мамлакатлар томонидан қўллаб-қувватланди ва жорий йилнинг июнь ойида Циндаода бўлиб ўтган ШҲТ саммитида қабул қилинган Декларацияда ўз ифодасини топди.\nШу ўринда айтиш лозимки, Ўзбекистон аҳолисининг 60 фоизини ёш авлод ташкил этиши инобатга олиниб, давлатнинг стратегик ресурси саналадиган ёш фуқароларга нисбатан ижтимоий сиёсат ишлаб чиқилиб, ҳаётга татбиқ этилмоқда.\nЖумладан, 2018 йил июнь ойида “Экстремизмга қарши курашиш тўғрисида”ги Қонун қабул қилинди. Унда маданий анъаналарни, маънавий, ахлоқий ва ватанпарварлик руҳидаги тарбияни мустаҳкамлаш, экстремизмга қарши курашиш соҳасидаги давлат сиёсатининг асосий йўналишларини ҳисобга олган ҳолда таълим дастурларини такомилаштириш каби бир қатор масалалар белгилаб қўйилган.\nШунингдек, Ўзбекистон Ёшлар иттифоқи тузилиб, ҳозирда унинг аъзолари сони 10 миллиондан ошган. Мазкур ташкилот бошқа жамоат ташкилотлари билан ҳамкорликда ота-оналари диний-экстремистик оқимлар таъсирига тушиб қолган болаларни қўллаб-қувватлаш бўйича кенг кўламли ишларни олиб бораяпти. Хусусан, 2017 йилда шундай оилаларнинг 10 мингга яқин фарзандлари ишга жойлаштирилди.\nБундан ташқари, Президентимиз ташаббуси билан Самарқандда Имом Бухорий номидаги халқаро илмий-тадқиқот маркази, Тошкентда Ислом цивилизацияси маркази очилди.\nҚолаверса, республикада бу борада олиб борилган чора-тадбирлар натижасида 30 ёшгача бўлган шахслар ўртасида терроризм билан боғлиқ жиноятлар сони 2018 йилнинг дастлабки олти ойида 2017 йилнинг шу даврига нисбатан 65,7 фоизга камайган.\nЖорий йилда юртимизда “Human Rights Watch” томонидан эълон қилинган маърузада диний экстремизм таъсирига тушиб қолган, лекин ўз айбини тан олган қарийб 17 минг нафар кишини “махсус рўйхатлар”дан чиқариш, шунингдек, уларни нормал ҳаётга қайтариш бўйича қабул қилинган қарорнинг барқарор ижтимоий сиёсатни таъминлашдаги аҳамияти эътироф этилган.\nХуллас, бугунги кунда дунёнинг турли ҳудуд ва минтақаларида, олис ва яқин атрофимизда қарама-қаршилик, зиддиятлар тобора кучайиб бораётган бир пайтда, радикализм, экстремизм ва терроризм, деган бало хавфининг томир отмаслиги учун доимо сергак ва огоҳ бўлишимиз зарур. Шунинг учун ҳам ҳеч биримиз бефарқлик ва лоқайдлик туйғусига берилмасдан, фазандларимизни аждодларимиз сингари меҳр-оқибатли, ғайрат-шижоатли, ватанпарвар, садоқатли, матонатли, юксак тафаккурли, етук ва комил инсонлар қилиб тарбиялашга интилишимиз керак. Зеро, буюк аждодларимиз бизга ишониб қолдирган муқаддас Ватанни, тинчлик, деган улуғ неъматни асраб-авайлаш, осуда ва хотиржам ҳаётни қадрлаш, севиб-ардоқлаш, мусаффолигини таъминлаш, ёмон кўзлардан сақлаш барчамизнинг бирдек бурчимиздир.\n396\tЧоп этиш PDF


Қирғизистонликлар учун беш давлат олийгоҳлари квота ажратди\n30 ноябр 2020, Тошкент вақти: 07:21\nҚирғизистонлик абитуриентлар бу йил беш мамлакат олийгоҳларига бюджет асосида кириш имкониятига эга бўлдилар. Бу ҳақда Акипресс агентлиги мамлакат Таълим ва фан вазирлигидан олинган маълумотларга таянган ҳолда хабар тарқатди.\nХусусан, қирғизистонликлар учун бу йил Россия олийгоҳларидан 170 тагача, Туркия олийгоҳларидан 130 та, Қозоғистон олийгоҳларидан 5 та, Беларус олийгоҳларидан 5 тагача, Украина олийгоҳларидан 3 тагача ўрин ажратилган. Мазкур рўйхатда Ўзбекистон йўқ.\nЭслатиб ўтамиз, совет даврида Ўзбекистон олийгоҳларида минглаб қирғизистонликлар, хусусан, бу мамлакатдаги ўзбек мактаблари битирувчилари таълим олган. Мустақиллик йилларигача давом этган бу амалиёт ҳозирда икки мамлакат расмийлари ўртасида келишув йўқлиги туфайли давом эттирилмаяпти.\nҚирғизистонликлар учун хориждаги олийгоҳлардан квоталар амалдаги ҳукуматлараро ва муассасалараро келишувлар доирасида ажратиб келинади ҳамда бу рўйхат ҳар йили янгилаб борилади.


Ҳамиджон Актамов Олмалиқдаги ғалабадан кейин: "Футбол гапхона бўлиб қолган"\n22 июнь, 2021, 22:57\nТеглар:Суперлига | ФК Қизилқум | ФК АГМК | Ҳамиджон Актамов\n"Қизилқум" уч очкони ўз ҳисобига ёзиб қўйди.\n“Қизилқум” клуби бугун сафарда Суперлиганинг 6-турида қолдирилган АГМКга қарши ўйинни ўз фойдасига ҳал қилди – 1:2.\nУчрашувдан кейин “Қизилқум” бош мураббийи Ҳамиджон Актамов матбуот анжуманида журналистларнинг саволларига жавоб қайтарди.\n- Жуда қизиқарли беллашув бўлди. Иккала жамоа ҳам беллашув охиригача ҳужумкор ўйин кўрсатди. Яхши ўйин кўрсатдик ва ғалаба қозондик. Бу билан мухлисларимизни табриклайман.\n- Ғалаба нимани эвазига қўлга киритилди, деб ўйлайсиз?\n- Бугун ютмасак бўлмасди. Бунгача кетма-кет дуранглар ўйнаб келдик. Ўтган турда ҳам ўз уйимизда дуранг қайд этдик. Лекин футболчиларимиз қийин вазиятдан чиқиб кетишди, ўзларида куч топдилар. Учрашувга йигитларни руҳий томондан ҳам тайёрлай олдик.\n- Ўтган йилги “Қизилқум” билан бу йилги “Қизилқум”ни қандай фарқи бор? Бу мавсумдаги натижалари яхшироқ. Жамоада нимани ўзгартирдингиз?\n- Ҳимояда ва ҳужумда ўзгаришлар бўлган. Ҳимоя чизиғи ўзини оқлаяптию, аммо ҳужумда бундай бўлмаётганди. Кўзланган мақсадга эришдик. Ғолиблар муҳокама қилинмайди.\n- Беҳруз Саъдуллоев захирадан майдонга тушган бўлса-да, яна захирага олинди. Бунинг сабаби нима?\n- Тактик ўзгариш.\n- Чемпионатдаги танаффусдан кейин “Қизилқум” яхши ўйин кўрсатяпти. Бунинг сабаби нимада ва мана шу темпни мавсум охиригача сақлаб қола оладими?\n- Шуни ушлаб қолишга ҳаракат қиламиз. Яна олдинги гапимга қайтаман, бир ой футбол ўйналмади. Фақат машғулот ўтказилди. Шу боис ҳамма спорт формасидан чиқиб кетди.\n- Ойбек Қиличев жамоани тарк этдими? Ёзги танаффусда қандай ўзгаришлар бўлади?\n- Ойбек Қиличев жамоа билан бирга. Соғлигида бироз муаммо бўлгани учун бугунги ўйинга чақирилмади, унга дам бердик. Ўзгаришларни кўрамиз ва олдинда ўйинларимиз бор. Танаффусда кўрамиз, ҳозир бирор нима дея олмайман.\n- Ватцадзе, Кухианидзе ва Қиличев клубдан кетади деб эшитгандик, бу қанчалик рост?\n- Ҳамма гапираверади, футбол шунақа гапхона бўлиб қолган. Ҳозирча улар биз билан. Биринчи даврадан кейин мураббий қоладими ёки футболчими, ҳали ҳеч нима аниқмас. Ҳозирча ҳамма жамоа билан бирга.\n- Охирги иккита ўйинда 3-4-3 тактикасида ўйнадинглар ва бу ўзини оқлаяпти. Келаси учрашувларга шу тактикадан фойдаланасизми?\n- Бу жамоанинг сири, сизга ҳамма нарсани айтиб юборолмайман, эртага яна ўйинимиз бор.


Музей сақловчиси: ўзбеклар безаш устаси - 25.08.2016, Sputnik Ўзбекистон\nМосквадаги Қўли гул ўзбек усталари ҳамда серқуёш ўлка - Ўзбекистонга сафаридан илҳомланиб ўз ижод намуналарини яратган моҳир рус ҳунармандларининг энг сара... 25.08.2016, Sputnik Ўзбекистон\n18:28 25.08.2016 (янгиланди: 11:12 26.08.2016)\nМосквадаги Қўли гул ўзбек усталари ҳамда серқуёш ўлка - Ўзбекистонга сафаридан илҳомланиб ўз ижод намуналарини яратган моҳир рус ҳунармандларининг энг сара экспозициялари Москвадаги Умумроссия амалий санъат музейида ўтказилган "Ўзбекистон маданий мероси хазиналари" кўргазмасида намойиш этилди.\nТОШКЕНТ, 26 авг — Sputnik, Дилшода Рахматова. Шу кунларда Москвадаги Умумроссия безак ва амалий санъат музейида, Третяковка галереяси иштирокида тайёрланган “Ўзбекистон маданий мероси хазиналари” кўргазмаси бўлиб ўтмоқда.\nТашкилотчиларнинг таъкидига қараганда, бундай кенг кўламли кўргазма биринчи маротаба ўтказилмоқда.\nКўргазманинги ўзбек миллий матоларига бағишланган бўлимида Бухоро зардўзларининг моҳир қўллари билан яратилган нафис буюмлар билан танишиш мумкин. Шунингдек, ўзбек кулолчилик намуналари ҳам кишини маҳлиё қилмай қўймайди. Умумроссия музейининг бешта залида бундан ташқари, 1930-йилларда яратилган заргарлик буюмлари, металл буюмлар, ёғоч ўймакорлиги ва ёғоч нақш санъати, безатилган патнислар, мусиқа асбоблари, каштадўзлик буюмлари, ўзбек миллий кийимлари-ю, бошқа кўплаб қизиқ экспонатларни томоша қилиш мумкин.\n© Sputnik / Вадим ШекунМосквада Ўзбекистон маданий меъроси кўргазмаси\nМосквада Ўзбекистон маданий меъроси кўргазмаси\nУшбу коллекциялар россиялик моҳир усталар томонидан Ўзбекистон мавзусида яратилган санъат асарлари намуналари билан тўлдирилган. Жумладан, Федоскино, Мстер ва Холуялик усталарнинг ўзбеклар маиший ва кундалик ҳаётига бағишланган миниатюралари билан безатилган.\n“Сиз ҳозир олдида турган эшик, Умумроссия амалий санъат музейининг 1939 йилда Ўзбекистонга уюштирилган экспедициясида олиб келинган, — дейди Татьяна Рыкова, музей сақловчиси. - Ўзбек уйлари хусусиятлардан бири, бу – ички хоналарнинг камтарона бўлишига қарамасдан, кириш эшигининг ҳашаматли безатилишидир. Кўргазмамизда намойиш этилаётган шийпонча, хонтахта ва ёғоч парда 1937 йилги Париж кўргазмаси учун атай моҳир ўзбек усталари томонидан тайёрланган. Ўшанда ўзбек ёғоч ўймакорлик ва зардўзлик санъати асарлари Парижда бир нечта олтин ва кумуш мукофотларга сазовор бўлган. Ўзбекистонлик ўймакорлар ишлаган буюмларнинг донғи бутун дунёга машҳур.”\nМузей сақловчиси Рыкованинг сўзларига қараганда, кўргазма ташкилотчилари ўзбек амалий санъатини кенг кўламда, унинг бор ҳусни-тароватини кўрсатиб беришга ҳаракат қилишган. “Экспонатларнинг бари ёрқин бўёқлар ва ранг-баранг нақшлар билан безатилган. Ўзбеклар шубҳасиз, безашга уста”, — дея эътироф у.\nЎзбек меъморчилигида муҳим рол ўйнаган ёғоч ўймакорлик санъати кундалик рўзғор буюмлари тайёрлашда ҳам ўз ифодасини топган. Турли сандиқчалар, жавонлар, қутичалар, хонтахталар, миллий мусиқа асбоблари, кўп қиррали безакли столчалар, шийпончалар шулар жумласидан. XIX аср охири XX аср бошларида шарқона услубда ясалган ушбу буюмлар Европада жуда талабгир бўлган.\nЁғоч ўймакорлиги санъатида Ўзбекистонда маҳаллий ёғоч турларининг энг яхшиларидан фойдаланилади: ёнғоқ, чинор, қайроғоч, арча, тут, терак ва ўрик. Кўргазмада безатилган гулдонлар, кўзачалар, турли ўлчам ва кўринишдаги лаганлар ва аёллар буюмлари намойиш қилинган.\nЭкспозиция марказида Россия нақш ва безак санъати марказлари ҳисобланган Федоскино, Мстер ва Холуялик усталарнинг Ўзбекистонга саёҳатлари таасуротлари асосида Ўзбекистон мавзусида яратилган ишлари ўрин олган.\nУшбу усталар яратган миниатюраларнинг асосий қаҳрамонлари оддий меҳнаткаш халқ вакилларидир.\nНомаълум муаллифлар томонидан 1930 йилларда яратилган “Ўзбеклар чой ичмоқда”, “Ўзбек гиламдўз аёллари” асарларида, федоскинолик уста Кругликов Алексейнинг “Ўзбеклар. Газета ўқиш” ва уста Семенов Иваннинг “Ўзбеклар чойхонада” асарларида рус рассомлари томонидан ўзбек маҳаллий турмушининг ўзига хос фазилатлари, бетакрор ўзига хослигини ва миллий хусусиятлари акс эттирилган. Миниатюралар жанубий ўлка қуёши нурларини ўзига сингдириб олган ёрқин ранглари ҳамда лўнда ва ишонарли образлари билан ажралиб туради.\nСанъат асари даражасида яратилган миллий кийимлар ҳам алоҳида диққатга сазовор. Олтин ва кумуш кашталар билан безатилган духобалардан тикилган чопон, нимча ва дўппилар шулар жумласидан. XX аср бошида Бухорода тикилган, четлари ипак тасма билан безатилган духоба чопон ўзбек зардўзи усталари моҳирлигининг олий даражасини намойиш қилади.\nЎзбекистонда одат бўлган, матоларга безак бериш санъати – бу халқ усталарининг олий даржадаги моҳирлик белгиси бўлиб, у ўтган замон урф-одатлари билан бир қаторда замонавийликни ўзида мужассамлаштирган. Маънодор нақшлар, чизиқ ва ранглар уйғунлигини ўзида жам қилган миллий матолар яратиш ҳунари — санъат даражасига кўтарилган.\n© Sputnik / Вадим шекунМосквада Ўзбекистон маданий меъроси кўргазмаси.\nМосквада Ўзбекистон маданий меъроси кўргазмаси.\nЎзбекистонда яратилган энг машҳур мато, бу – “Хон атлас”, албатта. “Хон-атлас” ватани бўлган Фарғона водийсида уни, булутга ўхшаш бўлгани учун — “аброва” деб аташади. Европада эса атлас матолар “икат” деб ном олган.\n“Хон-атлас”, шубҳасиз Ўзбекистоннинг ҳақиқий бойлигидир. Унинг остки қатламида ингичка чизиқлар билан чизилган нақш — энг муҳим ўрин тутади. У кийим эгасини кўз тегишидан сақлайди. Ундан ташқари “Хон-атлас”да “тўморча”, “тароқ”, “илон изи”, “чироғ”, турли гуллар ва ўсимликлар, инсон ва ҳайвонлар рамзи солинган бўлиб, ушбу тасвирлар тарихи Зардўштлик даврларига бориб тақалади. Қадим замонларда ушбу нақш ва гулларнинг рамзий маъноси, бу — кийим эгасини турли балолардан сақлаш бўлган.\n© Sputnik / Вадим Шекун"Ўзбекистон маданий мероси ҳазинаси" кўргазмаси. 19 асрга оид либослар.\n"Ўзбекистон маданий мероси ҳазинаси" кўргазмаси. 19 асрга оид либослар.\n“Бу ерда намойиш этилган матолар, умуман барча безатилган матолар бутун экспозицияга такрорланмас колорит бахш этади. Биз Ўзбекистон ҳақида эслаганда, баркамол меъморчилик ёдгорликларидан ташқари, ёрқин ва ранг-баранг кийимларни ва ушбу кийимлардаги одамларни кўз олдимизга келтирамиз. Биз ўз кўргазмамизда, ўзбек мато яратувчи, зардўз ва дўппидўз чеварлари эришган мукаммаллик ва баркамоллик даражасини кўрсатишга ҳаракат қилдик. Биз ўз кўргазмамизда ҳайратомуз нақшлар билан безатилган “сўзана”ларни ҳам намойиш қилмоқдамиз. Ўйлаймизки, улар барча санъат асарлари мухлисларига манзур бўлади”, — дейди музейнинг матолар бўлими бошлиғи Светлана Исраелова.\nСўзана (форс. нина билан тикилган) – ипак,ёки пахта матога ранг –баранг ипак иплар ёрдамида тикилган турли гул ва нақшлар билан безатилган девор каштасидир. Қадим замонларда бундай девор безаги ҳар бир уйда мавжуд бўлган. Энг катта сўзаналар бўйи ва эни бир неча метрли бўлиб, одатда, улар оилада катта тўй ёки байрам мунособати билан тикилган.\nУрф-одатларга кўра, ўзбек оиласида қиз бола туғилса, онаси унга атаб сўзана тика бошлаган. Кейнчалик, ушбу сўзана қиз боланинг никоҳ тўйига совға бўлган.\nҚизлар эса ўз сўзаналарини 10-12 ёшдан тика бошлаганлар ва уни никоҳ тўйига қадар якунлашлари керак бўлган. Одатда сўзана устида иш охирига етказилмаган. Бу — келиннинг келажакда қиз кўриш нияти борлигинини англатган. Яъни қизалоқ онаси бошлаган ишни давом эттириши мумкинлиги маъносини ифода этган.\n© Sputnik / Вадим ШекунМосквада Ўзбек маданий меъроси кўргазмаси. Сўзана.\nМосквада Ўзбек маданий меъроси кўргазмаси. Сўзана.\nҚадим замонларда, зардўзлик ва тикувчилик ҳунари жуда юқори баҳоланган. Агар совчилар келган қизнинг қўлида зардўзлик ҳунари борлиги маълум бўлса, унга бериладиган қалин нархи юз баробар ошиб кетган…\nЎзбекистон амалий саъатининг бенуқсон намуналарини кўришни истаган москваликлар ва шаҳар меҳмонлари 25 сентябрга қадар кўргазмага ташриф буюришлари мумкин.


Самовийликлар: Энг интизомли истеъмолчи бўлишга қарор қилдилар - Андижоннома\nСамовийликлар: Энг интизомли истеъмолчи бўлишга қарор қилдилар\nПахтаобод тумани Дўнгқишлоқ маҳалла Самовий кўчасида яшовчиларни электр энергияси таъминотидаги муаммолар қийнаётганди. Сабаби электрлаштириш ишлари талаб даражасида ташкил этилмаган, хонадонларнинг кўпайиши ҳисобига етказиб берилаётган электр қуввати озлик қиляпти.\nФуқароларнинг бу борадаги мурожаати вилоят электр тармоқлари корхонаси мутахассислари томонидан ўрганиб чиқилди. Натижада “2017-2021 йилларда паст кучланишли тармоқларни реконструкция ва модернизация қилиш Давлат дастури” асосида самовийликларнинг бу муаммосини ечишга қаратилган лойиҳа ишлаб чиқилди.\nФаол тадбиркорлик, инновацион ғоялар ва технологияларни қўллаб-қувватлаш йилининг дастлабки кунларида иш бошланди. Биринчи навбатда эски симёғочларни темир бетон таянчларга алмаштиришга киришилди. 2300 метр масофада 180 миллион сўмлик тармоқ тортиш ишлари амалга оширилмоқда.\n-“Ўзбекэнерго” АЖ томонидан 200 та хонадонга хизмат кўрсатувчи 250 кВа қувватли янги транспорматор пункти ўрнатилган куни маҳаллада байрам бўлиб кетди,-дейди туман электр таъминоти корхонаси бош муҳандиси Исмоилжон Усмонов,- Хозирда бутун куч хизмат сифатини яхшилаш ишларини амалга оширишга қаратилмоқда.\nМаҳалла аҳли кўрсатилаётган бундай эътиборга жавобан энг интизомли истеъмолчи бўлиш ташаббуси билан чиқди. Маҳалла фаоллари хонадонма хонадон юриб электр энергиясидан ноқонуний фойдаланишни олдини олиш ва қарздорликка йўл қўймаслик юзасидан тушунтириш ишларини олиб боряпти.\nПахтаобод туманида йил охирига қадар яна 6 та трансформатор пунктлари ўрнатилади. Бу билан аҳолига коммунал хизмат кўрсатиш сифати янада яхшиланади.\nРустамжон Эшонов олган суратлар.


БАНК РАҲБАРИНИНГ «ЭРТА»СИ ҚАЧОН КЕЛАДИ?! » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » БАНК РАҲБАРИНИНГ «ЭРТА»СИ ҚАЧОН КЕЛАДИ?!\nРеспублика акциядорлик тижорат Агробанкининг Шароф Рашидов туманидаги филиалига борганмисиз? Бормаган бўлсангиз эшитинг, биносига гап йўқ — ташқи кўриниши қанчалик кўркам меъморий ечимга эга бўлса, ичкариси ундан-да мафтункор, хорижий фильмлардаги банклардан асло қолишмайди. Ойнаванд остонадан ҳатлашингиз билан рўпарангиздаги "PECETION" деб ёзиб қўйилган стол ортида хушмуомалалик билан мижозларга ахборот улашаётган хушрўйгина қизга дуч келасиз.\n— Қизим, сиз айтаётган кредит олиш тартиби ҳақидаги маълумотларни ёзиб, деворга илиб қўйсаларинг бўларкан, — десангиз, "Буюртма қилиб қўйганмиз, яқинда сиз айтгандай бўлади", деган жавобдан қониқиш ҳосил қилгандай бўласиз. Аммо деярли арзимасдай кўринган шу ҳолат ҳам ижобий ечим топиши амри маҳолга ўхшайди.\nҲар иккала қаватдаги ишловчи ходимлар кимлар, қайси лавозим эгалари эканлигини аниқлашга уринишингиз бефойда. Афтидан бу, "банк сири" бўлса керак. Зеро, оддий ходимдан тортиб, банк бошқарувчисигача на эшикларида, на ходимлар столида бирор эслатма лавҳага кўзингиз тушмайди. Ҳужжат топширган фуқарога, "Ортингизга қарамай кетаверинг, янгилик бўлиши биланоқ хабар қиламиз", дейишади. Таассуфки, "янгилик"ни анча кун кутишингизга тўғри келади. Хабар бўлмади-ку, деган эътирозингизга, "Бошлиғимиз янгиланди, аризани бошқатдан ёзиб беришингиз керак", деган янгиликни эшитасиз (февраль ойидаги гапдан).\nРаҳбарнинг ўзгаргани-ю, қайта ариза ёзиш кераклигини телефон орқали маълум қилмасликда қандай сир борлигини билишингиз шарт эмас. "Ҳа, бўпти, биттагина ариза экан, қайта ёзсам ёзибман-да", дея ходимнинг амрини бажо келтирасиз ва шу билан иш битса керак, деган ширин туйғуни туясиз.\n— Ҳужжатларимда камчилик бўлмаса кредит неча кунда чиқарилади? Белгиланган муддати бордир-а? — деб сўрадим банкка қайта-қайта келавермаслик учун.\nКредит бўлими бошлиғининг ҳозиржавоблик билан "бир ҳафтада" деган ёқимли каломидан шодланиб кетдим. Буни қаранг, жуда зўр-ку, ҳужжатингиз тахт, етти иш кунида кредит суммангиз таъминотчингиз ҳисоб рақамида кўриниш бериб турса-я!. Э-э, отангга раҳмат, банкир болаларим! Мижозларга яна ҳам қулай бўлсин деб, мурожаатларни онлайн тарзда қабул қилиш ҳам йўлга қўйилганмиш. Мана буни ҳақиқий тезкорлик деса, бўлади...\nҲужжатлар тўпламида етишмовчилик йўқ, аммо нимагадир кредитдан ҳам дарак йўқ. Яна Агробанк филиали сари йўл оласиз. Ажратилган ресурс маблағнинг таги кўриниб қолмадимикин, деган хавотир сизни безовта қила бошлайди. Банк бошқарувчиси эса сизни хотиржам қилишга уринади: — Ҳечам гумонга борманг, маблағимиз мўл, ҳаммага етади. Фуқаро "Темир дафтар"дами, "Ёшлар дафтари"—дами ёки "Аёллар дафтари"дами фарқи йўқ. Шунинг учун навбат деган нарсани ҳам йўқ қилганмиз.\n— Ҳаммага етар экан, унинг миқдори қанча, ҳозирга қадар қанча одам қанча кредит олди, айтолмайсизми? — деб сўрадим.\nБу ҳақдаги ахборотларни олишга ҳуқуқим бўлса-да, банк бошқарувчиси жавоб беришдан кўра сукут сақлашни афзал кўрди. Бошқаларни қўяверинг дегандай, "Сизнинг кредитингиз эртага чиқарилади, ўзим назоратимда ушлаб турибман", деган хабар билан кўнглимни равшанлаштирди.\n"Эртага" деган сўз бугундан кейинги кун англашилади. Лекин раҳбарнинг луғатидаги бу атама ҳар гал унга учрашганингизда айтилавериб, сийқаси чиқиб кетган сўз эканлигини тушуна бошлайсиз. Агробанк филиали раҳбарининг менга шу йил6 май куни берган маълумотига кўра, ўз ишига совуққонлик билан қараган бир ходимининг ковуши тўғрилаб қўйилганмиш. Бундан уч ҳафта бурун ўша ходим ойлигининг 40 фоизини қирқиш билан жазоланганини айтган эди. Филиал раҳбарининг Рамазон кунларининг бошларида айтган "эртага..."си шу кунга қадар эртанги кунни кутиб ётиш сирига балки вилоят Агробанк раҳбарияти аниқлик киритар...


Қирғизистон экспертлари Украина шоколадида зарарли моддаларни топмади\nҚирғизистон экспертлари Россияда тақиқланган Украина шоколадларида инсон учун зарарли моддалар йўқ, деган хулосага келди.\nҚирғизистон бош санитар врачи Тўлў Исақов Украинанинг “Рошен” ширкати маҳсулотлари текширувдан ўтказилганини ва бу маҳсулотларда зарарли моддалар топилмаганини айтди.\nРоссия ҳукумати Украина ширкати маҳсулотлари зарарли эканини эълон қилиб, 29 июлда “Рошен” ширкати ширинликларини мамлакат ҳудудида сотилишини тақиқлаган эди.\nШундан сўнг Белорусь, Қозоғистон, Молдова ва Тожикистонда ҳам “Рошен” ширинликлари текширила бошланди. Аввалроқ Молдова ва Тожикистон Украина шоколадларида зарарли моддалар топилмаганини билдирган эди.\n“Рошен” ширкати ўз маҳсулотларини собиқ совет республикалари, Канада, Германия, Исроил ва АҚШга экспорт қилади.


“Uzbekistan GTL”даги аварияда икки ишчи оғир куйиш жароҳати олди\n01 июл 2022, Тошкент вақти: 18:50\nКуйиш жароҳати олган завод ишчиси ана шу беморхонада даволанмоқда.\nҚашқадарёнинг Ғузор туманида ўтган йилнинг 25 декабрида фойдаланишга топширилган табиий газни қайта ишлаш Uzbekistan GTL заводида 18 июн куни чиққан ёнғинда корхонанинг икки нафар ходими оғир куйиш жароҳати билан касалхонага ётқизилди.\nАммо бу борадаги “Uzbekistan GTL” МЧЖ баёнотида завод ходимлари орасида жабрланганлар умуман йўқлиги айтилади.\nҚарши шаҳридаги Темирйўлчилар касалхонаси шифокорлари Uzbekistan GTL заводидан икки нафар ишчи куйиш жароҳати билан даволанаётганини Озодликка тасдиқлади.\n“Uzbekistan GTL” МЧЖ матбуот хизмати бу воқеада одамларнинг жароҳат олгани ҳолати нега сир тутилаётгани ҳақидаги саволни очиқ қолдирди.\nТазйиқ бўлишидан чўчиб исми сир қолишини сўраган завод ишчисининг Озодликка айтишича, воқеа 18 июнь куни кечқурун содир бўлган:\n“Янги заводда ҳали бунақа авария бўлмаган. Ҳаво ажратиш қурилмасида портлаш бўлиб, ёнғин чиқди. Икки киши қаттиқ куйди, уларни касалхонга олиб кетишди. Роса кўп ўт ўчирувчи машиналар келди. Эртаси куни “Ўзбекнефтгаз” раиси Меҳриддин Абдуллаев етиб келди. Бу ҳақда ҳеч кимга айтмаслик ҳақида раҳбарлар қаттиқ огоҳлантирди”.\nИсми сир қолишини сўраган заводнинг бошқа бир ишчиси ҳам шундай воқеа бўлганини тасдиқлади.\nЎзбекистон ОАВда бу ҳақда ҳеч қандай хабар чоп қилинмади. Ижтимоий тармоқларда бу хабар тарқалганидан сўнг, “Uzbekistan GTL” МЧЖ Ишлаб чиқаришни бошқариш бўлими бошлиғи Н.Зокиржонов маълумот тарқатди. Унда бундай дейилган:\n“Жорий йилнинг 18 июнь куни соат 20.30да GTL заводининг ҳаво ажратиш қурилмасини ишга тушириш жараёнида қурилманинг суюқ кислород сақлаш тизимидаги қувурига ўрнатилган бошқариш клапанининг уланиш қисмида юқори тозаликдаги кислород (99.99 фоиз) сизиб чиққан ва натижада қисман алангаланиш юзага келди”.\n“Uzbekistan GTL” МЧЖ маълумоти.\nМаълумотда айтилишича, ёнғин 10 минутда ўчирилган. Н.Зокиржонов завод ходимлари ва ишчилари орасида жабрланганлар мавжуд эмаслигини таъкидлайди.\nОзодлик ўз суриштируви давомида заводнинг икки ишчиси, Косон туманида яшовчи А.Я. ва Сурхондарё вилоятида яшовчи Х.Д. куйиш жароҳати олиб касалхонага ётқизилганини тасдиқлади.\nҚарши шаҳридаги Темирйўлчилар касалхонасининг исми сир қолишини сўраган шифокорларидан бирининг айтишича, беморлардан бири, косонлик А.Я.нинг аҳволи ўртача оғирликда. Шифокор улар неча фоиз куйиш жароҳати олганини очиқламади:\n“Юзлари, қўллари, қорин соҳаси қаттиқ куйган. Айниқса юзи қаттиқ куйган. Ҳозир биз барча муолажани қиляпмиз. Аҳволи ўртача оғирликда”.\nКуйиш жароҳати олган косонлик завод ишчиси.\nИсми сир қолишини сўраган бошқа шифокорнинг айтишича, беморнинг куйиш жароҳати 50 фоиздан юқори, аммо бу ҳақда ҳеч кимга айтмаслик таъкидланган:\n“Бизнинг касалхонада куйишни даволайдиган махсус врачлар йўқ. Шунинг учун беморнинг яқинларига Тошкент ёки Самарқанддан шундай мутахассисли врач топиб келишни маслаҳат беришяпти”.\nОзодлик куйиш жароҳати олган иккинчи беморнинг қайси касалхонада эканлигини аниқлай олмади. Косонлик А.Я. ҳам биринчи кун Шошилинч тиббий ёрдам марказига олиб келинган, кейинчалик Темирйўлчилар касалхонасига ўтказилган.\nОзодлик нима сабабдан бу ҳодисада тан жароҳати олган ишчилар жамоатчиликдан яширилаётгани ҳақида изоҳ сўраб, “Uzbekistan GTL” МЧЖ матбуот хизматига мурожаат қилди. Ўзини таништирмаган матбуот хизмати ходими, беш минутдан сўнг қўнғироқ қилишимизни, аниқлаб айтиб беришини айтди.\nБеш минутдан сўнг телефон гўшагини кўтарган ходима, “Uzbekistan GTL”нинг муносабати расман баён қилинганини, ортиқча изоҳ беролмаслигини айтди.\n"Nasafnews" нашри ҳам "Ўзбекнефтгаз" ва "Uzbekistan GTL" ишчиларнинг оғир жароҳат олганини жамоатчиликдан яшираётгани ҳақида 20 июнь куни кечқурун ёзди.\n“Uzbekistan GTL” МЧЖ ўтган йилнинг 25 декабрида иш бошлаган, унинг очилиш маросимида шахсан президент Шавкат Мирзиёевнинг ўзи қатнашган эди.\nЗавод йилига 3,6 млрд. метр куб табиий газни қайта ишлашга қудратига эга.\nОзодлик ўз вақтида GTL заводи қурувчиларининг ижтимоий муаммоларини бир неча бор ёритган.\n2020 йилнинг 21 октябрь эрталаб соат 7:30да GTL заводини қураëтган Enter Engineering компаниясининг минглаб ишчиси стихияли норозилик акциясига чиққан, Озодликка келган видеоларда тахминан 5 мингга яқин каска кийган ишчилар завод биносини штурм қилаëтгани акс этган эди.\nКасаба уюшмаси Ғузорда ишчилар ойлик олмагани ва овқат муаммоси туфайли исён кўтарганини инкор қилди\nВоқеанинг эртасига – 22 октябрь куни Озодлик Engineering компанияси ишчиларнинг тўпланиб қолган ойлиги тўлай бошланганини хабар қилган.\nЎшанда маҳаллий журналист Озодликка "ширкатнинг 12 мингдан зиëд ишчисининг кейинги уч ойда тўланмаган ойлигини тўлаш учун икки машинада пул олиб келишгани"ни кўрганини айтган.\nGTL аҳоли газининг учдан бирини ейди, ЎзМУ университетидан нодир китоблар йўқолди, ўзбеклар пул жўнатишда яна биринчи\nМирзиёев GTL заводини очди, ҳоким тадбиркор ҳисобидан обрў олди-тадбиркор банкрот, Гулнора Каримова пулларини Тошкент қайтармоқчи\nПрезидентни дабдаба билан кутиб олган қашқадарёликлар Янги йилни ойликсиз қаршиламоқда\nGTL: Президент очган завод аҳоли бир йилда ёқадиган газнинг "учдан бирини ейди”


Меҳмон шундай кутиладими — Ёшлар нимага иттифоқ қилишган? – КУН УЗ\nГлавная / Жамият / Меҳмон шундай кутиладими — Ёшлар нимага иттифоқ қилишган?\nAnvar 24.04.2018\tЖамият Comments Off on Меҳмон шундай кутиладими — Ёшлар нимага иттифоқ қилишган? 83 Показы\nТуркманистон президентининг юртимизда кутиб олиниши ижтимоий тармоқларда ва миллий веб-сайтларда қизғин муҳокама қилинмоқда. Кимдир оқлаяпти, яна кимдир танқид қилмоқда. Хўш, ўзи нимага бундай бўлди?\nБиринчидан, ҳаммаси ҳукумат даражасида бажарилган. Давлат аралашмаган жой қолмади. Вазирлар маҳкамаси – тегишли таълим вазирликлари – таълим муассасалари – ректорат – деканат – ТАЛАБА. Ва мана натижа:\nБиринчидан, бу нарса қонуний эмас. Фикримизча, таълим соҳаси вазирликлари бу кунни «дам олиш куни» деб эълон қилиб, айрим таълим муассасаларига бир-икки кунга рухсат бериши қийин иш эмасди. Наҳотки шундай буйруқ чиқариш қийин бўлса?\nМасалан, (балким мисол қўполроқдир, бироқ биз ҳаракат қилдик) тубандагидек буйруқ чиқариш мумкин эди:\nТуркманистон президентининг ташрифи муносабати билан ҳамда дипломатик ва дўстона алоқаларни мустаҳкамлаш мақсадида 1, 2, 3, 4 ва 5-таълим муассасаларига **-** апрель кунлари Туркманистон президентини кутиб олишга рухсат берилсин.\nҚайд этиб ўтилсинки, шу кунлари номлари кўрсатиб ўтилган таълим муассалари талабалари дарслардан озод этилсин. Қолдирилган дарслар қўшимча соатлар ҳисобига тўлдирилиши белгилаб қўйилсин.\nВа ҳ.к. ва ш.к.\nҚиш аллақачон тугади, айиқлар ҳам аллақачон қиш уйқусидан уйғониб бўлишган. Ёшлар ташкилотлари қачон уйғонишади? Ўзбекистон Ёшлар иттифоқи, уйғонинглар ахир, ташқарида аллақачон апрель.\nНаҳотки таълим муассалари билан ҳамкорликда #meetthepresident ёки #friendshipturkmenistan ҳэштеглари остида кутиб олиш маросимини ташкиллаштириш шу қадар қийин бўлса? Трасса бўйлаб чиройли кутиб олиш маросимини ташкиллаштириш мумкин эди.\nТашкилот расмий веб сайтининг рус тилидаги версиясини очамиз. Сўнгги янгилик:\nҲа, 2018 йил 20 апрелдан жуда долзарб янгилик, лекин Ўзбекистон ёшлари сизнинг «қанотингиз» остида-ку? Ҳеч бўлмаганда, назарий жиҳатдан. Сизларнинг ҳаттоки номларингизни ўзгартириб беришди — Ёшлар иттифоқи деб. Марҳамат қилиб, ёшларни бирлаштиринг.\nНаҳотки Ёшлар иттифоқига кутиб олишни ташкил қилиш учун креативлик ва куч-ғайрат етишмаган? Агар ташкилот ўз ортидан ёшларни эргаштира олмаса бу қандай ташкилот бўлди?\nБоз устига, Туркманистон президенти ташрифи ҳақида 20 апрелдаёқ эълон қилишди (миш-мишлар бир ойча аввал пайдо бўлган эди). Буйруқни 20 апрель куни чиқариб, тайёргарлик ва йиғинни 21-22 апрель кунлари ўтказиб, 23 апрель куни эрталаб флэшмоб уюштириш мумкин эди.\nЁшлар эса бундан фақат хурсанд бўлишарди, чунки:\n– улар расман дарслардан озод этилган;\n– улар флэшмобда қатнашишади;\n– ҳаммаси қонуний!\nЭнди эса, мана, қўл қовуштириб ўтирибмиз. Буйруқ йўқ, ҳаммани қувишган, ёшлар интернетда турли ижобий ва салбий ахборотларни ёйишмоқда.\nДарвоқе, матнда «мумкин эди» иборасини кўп ишлатдик, лекин барибир ҳаммаси бундан-да яхшироқ бўлиши мумкин эди!\nПред. Еревандаги намойишлар етакчиси энди давлатни ўзи бошқаришни истамоқда\nСледующая ПАЙҒАМБАРИМИЗГА МУҲАББАТЛИ ЗОТЛАР


Уммат ҳакими Ашраф Али Таҳонавий роҳимаҳуллоҳ – oliymahad.uz\nУммат ҳакими Ашраф Али Таҳонавий роҳимаҳуллоҳ\nУламолари томонидан «Уммат ҳакими» номини олган Шайх Ашраф Али Таҳонавий роҳимаҳуллоҳнинг нисбатлари ота томондан Умар розияллоҳу анҳуга, она томондан эса, Али ибн Абу Толиб розияллоҳу анҳуга бориб тақалади.\nҲижрий 1280 йил 5 робиус сонийда Ҳиндистоннинг Таҳона қишлоғида таваллуд топган алломанинг тўлиқ исми Ашраф Али Тоҳонавий ибн Мунший Абдулҳақ ибн Ҳофиз Файз Али ибн Ғулом Фарид Шаҳид ибн Раҳматуллоҳ ибн Омонуллоҳ ибн Атийқуллоҳ Хатиб ибн Ҳофиз Ҳабибуллоҳ ибн Одам ибн Муҳаммад Жалол ибн Садржаҳондир.\nҲиндистоннинг шимолида жойлашган Таҳонада кўплаб олимлар етишиб чиққан бўлиб, «Кашшофул истилоҳатул фунун» соҳиби аллома Шайх Аллома Таҳонавий, Муҳандис Шайх Муҳаммад Таҳонавий, Ҳофиз Муҳаммад Зомин Шаҳид кабилар шулар жумласидандир.\nШайх Ашраф Таҳонавий Қуръони каримни ёшлигида устози Ҳофиз Ҳусайн Али роҳимаҳуллоҳ ҳузурларида ёд олди ва болалик йилларидаёқ форс ва араб тилларини ўрганишга киришди. Ўн икки ёшига қадар саҳар пайтигача бедор бўлар, китоблар тиловати ва ибодат билан кунларини ўтказар эди. Амакисининг аёли унга кўз-қулоқ бўлиб турарди ва уни бундай ибодат қилиши машаққатдек кўриниб камайтириши кераклигини айтар эди. Лекин у ибодат ва тиловатда бардавом бўлар эди. Ёшлигини шу тарзда ўтказди. Муҳаддис Шайх Муҳаммад Таҳонавий роҳимаҳуллоҳ «бу бола мендан кейин илмда халифа бўлади» деб айган эди. Ёшлик пайтида диний илмларни шайх Фатҳ Муҳаммад ва тоғаси шайх Вожид Алий ва бошқалардан олади.\nЎша пайтда яҳудий ва насронийлар илм мажлислари ўтказишар ва унда мусулмон олимларидан таклиф қилиб, баҳс ва мунозараларга чақиришар эди. Унда яҳудий ва насронийларнинг олимлари исломнинг зиддига даллиллар келтиришиб, мусулмонларни енгишга ҳаракат қилар эди. Шайх Таҳонавий роҳимаҳуллоҳ у ерга тез-тез борар ва ўз далиллари кучлилиги боис уларни мағлуб этарди. Бу унинг айни толиби илмлик йўлидаги тиришқоқлиги самараси эди. Лекин кейинчалик жадал ва мунозара мажлисларидан узоқлашдилар. Баҳс ва жадаллар ихлос ва сидқдан узоқлаштиришини тушуниб етдилар.\nҲижрий 1301 йил шаввол ойида Ҳижозга сафар қилдилар. Ҳаж ибодатини бажардилар. Замондошлари Шайхул Кабийр Имдадуллоҳ Таҳонавий уларга бу сафарда шериклик қилдилар. Маккадаги қироат олими Шайх Абдуллоҳ Муҳожир Маккийдан қироат ва тажвид илмларидан таҳсил олдилар. Бурҳониддин Марғинонийнинг «Ҳидоя» асарини устозлари аллома Муҳаммад Ҳасан Девбандийдан ўрганди. Зафар Аҳмад Усмоний у ҳақида «Шайх Таҳонавий мазҳабда ўртаҳоллиги ва мўътадиллиги, шунингдек, ихтилофли масалаларда кенг бағрлилиги ва кенгфикрлиги билан ажралиб турган», деганлар. Шу билан бирга Таҳонавий муомалот масалаларида муаммо бўлмаслиги учун тўртта мазҳабнинг бирортасига тўғри келса, одамлар бутунлай шариатни ташлаб кетмасликлари учун ўша мазҳаб бўйича фатво берар эдилар.\nУстозлари: Шайх Набил Муҳаммад Яъқуб, Ибн Мамлук Алий Нутий. У киши Ҳиндистоннинг машхур уламоларидан бўлиб ҳижрий 1249 (милодий 1833) йилда Нанота шаҳрида дунёга келган ва шу ерда ҳижрий 1302 (милодий 1984) йилда вафот этган. Илмни оталари Шайх Мамлук Алийдан ўрганган. Шунингдек, кейинчалик Девбандда ўқиганлар. Шайх Маҳмуд Деҳбандий тариқатида етук устозлардан бўлиб, ҳижрий 1268 (милодий 1851) йилда Барийли шаҳрида дунёга келган.\nТаҳонавий ўз асридаги турли илм соҳаларини мукаммал эгаллаган машҳур олим бўлиб, масалаларни аниқлашда ва далилларни чуқур ўрганишда аҳли илмлар орасида шуҳрати кенг тарқалган. Таҳонавийнинг етук илми ва маърифатидан фойдаланиш учун мусулмон ўлкаларининг турли чеккаларидан илм талабидагилар жамоа-жамоа бўлиб келар эди. Улар Таҳонавийнинг илмидан ҳайратланиб, уни қаттиқ ҳурмат қилишар эди.\nШогирдлари: Зафар Аҳмад Усмоний Таҳонавий. У киши 1310 ҳижрий йилда дунёга келган. Дастлаб Девбандда таҳсил олган. Ҳижрий 1394 йилда вафот этган. Шайх Ишоқ ибн Латиф Ҳанафий Бардавоний. У зот Бардавон шаҳрида ҳижрий 1283 йилда таваллуд топган.\nШайх Аҳмад Алий Фатҳфурий катта мударрислардан бўлиб, ҳижрий 1292 йилда Фатҳфурда дунёга келган.\nИбн Сирож яқин Ҳанафий Курсавий. У киши фиқҳ ва ҳадис илми олимларидандир. Лакнаво шаҳридаги курсий қишлоғида дунёга келган. Дастлаб ўз шахрида илм олиб, кейин Девбандга бориб ўқиган. Ҳижрий 1324 йилда Маккада вафот этган.\nБуюк олим Шайх Таҳонавий бир неча йил касаллик билан бемор бўлиб ётдилар. Ражаб ойининг 17 кунида, ҳижрий 1362 санасида вафот этдилар. Аллоҳ таоло у зотдан ва аҳлларидан рози бўлсин.\n756900cookie-checkУммат ҳакими Ашраф Али Таҳонавий роҳимаҳуллоҳno\nОлдингиШайх Муҳаммад Тақий Усмоний ҳафизаҳуллоҳнинг Тошкент бўйлаб зиёратлари бошландиКейингиАрш ҳақидаги эътиқодимиз